*Հավելված N 2*

*ՀՀ ԿԳՄՍ նախարարի*

*2022թ. Սեպտեմբերի 20 -ի N 1694-Ա/2 հրամանի*

**ՀՐԱՎԵՐ**

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ՊԱՅՄԱՆԱԳՐԱՅԻՆ (ԹԵՄԱՏԻԿ) ՖԻՆԱՆՍԱՎՈՐՄԱՆ ՇՐՋԱՆԱԿՆԵՐՈՒՄ ԵՐԿԱԿԻ ՆՇԱՆԱԿՈՒԹՅԱՆ ԾՐԱԳՐԵՐԻ ԱՋԱԿՑՈՒԹՅԱՆ ԳԻՏԱԿԱՆ ԹԵՄԱՆԵՐԻ ՀԱՅՏԵՐԻ ԸՆՏՐՈՒԹՅԱՆ ՄՐՑՈՒՅԹԻ**

1. **Ընդհանուր դրույթներ**
	1. Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի նշանակության ծրագրերի աջակցության գիտական թեմաների (այսուհետ՝ Թեմա) hայտերի (այսուհետ՝ Հայտ) ընտրության մրցույթն (այսուհետ՝ Մրցույթ) անցկացվում է համաձայն Հայաստանի Հանրապետության կրթության, գիտության, մշակույթի և սպորտի նախարարի (այսուհետ՝ Նախարար) 2022 թվականի սեպտեմբերի 20-ի N 1694-Ա/2 հրամանի:
	2. Հայաստանի Հանրապետության կրթության, գիտության, մշակույթի և սպորտի նախարարության գիտության կոմիտեն (այսուհետ՝ Կոմիտե) Հայաստանի Հանրապետության պետական բյուջեի հաշվին իրականացվող գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում Հավելված N 2.1-ում նշված բնագավառների մասնագիտություններով գիտական և գիտատեխնիկական հետազոտությունների իրականացման համար 12 կամ 24 ամիս տևողությամբ դրամաշնորհներ կտրամադրի 4-6 անձից բաղկացած գիտական խմբերի (այսուհետ՝ Խումբ) ղեկավարների նախաձեռնությամբ ներկայացված և մրցութային կարգով ընտրված Թեմաներին:
	3. Երկակի նշանակության համարվում են այն ծրագրերը, որոնք կիրառվում են ինչպես քաղաքացիական նպատակների համար, այնպես էլ, կարող են օգտագործվել ռազմական կարիքների համար:
	4. Հայտը չի քննարկվում, եթե՝
* չի պարունակում բոլոր անհրաժեշտ փաստաթղթերը,
* չի բավարարում Մրցույթի հրավերի պայմաններին,
* միաժամանակ ներկայացված է Կոմիտեի կողմից անցկացվող այլ մրցույթների,
* բովանդակությամբ համընկնում է Հայաստանի Հանրապետության պետական բյուջեից ֆինանսավորվող կամ ֆինանսավորված որևէ այլ թեմայի/ծրագրի հետ,
* խմբի ղեկավարի կողմից նախկինում իրականացված գիտական թեմայի վերաբերյալ հաշվետվություն (այսուհետ՝ Հաշվետվություն) չի ներկայացվել կամ վերջինիս վերաբերյալ մասնագիտական փորձագիտական խորհրդի (այսուհետ՝ Խորհուրդ) կողմից տրվել է բացասական եզրակացություն:
	1. Մտավոր սեփականության հեղինակային կամ արտոնագրային իրավունքի օբյեկտ հանդիսացող նյութեր պարունակող Հայտ և այնուհետև Հաշվետվություն ներկայացնելու դեպքում Խմբի ղեկավարը պետք է առաջնորդվի «Հեղինակային իրավունքի և հարակից իրավունքների մասին» և «Գյուտերի, օգտակար մոդելների և արդյունաբերական նմուշների մասին» Հայաստանի Հանրապետության օրենքներով սահմանված դրույթներով:
	2. Թեմայի շրջանակներում իրականացված հետազոտության արդյունքները գիտական ամսագրերում հրապարակելիս անհրաժեշտ է նշել Կոմիտեի կողմից ստացած աջակցության մասին.
* *Հետազոտությունն իրականացվել է ՀՀ գիտության կոմիտեի ֆինանսական աջակցությամբ՝ \_\_\_\_\_ ծածկագրով գիտական թեմայի շրջանակներում:*
* *Исследование выполнено при финансовой поддержке Комитета по науке РА в рамках научного проекта № \_\_\_\_\_.*
* *The work was supported by the Science Committee of RA, in the frames of the research project № \_\_\_\_\_.*

 **Համապատասխան նշման բացակայության դեպքում հրապարակումը չի համարվելու թեմայի արդյունք, հետևաբար չի ընդունվելու Հաշվետվության մեջ:**

* 1. Թեմայի իրականացման ընթացքում 12 ամիսը լրանալուց հետո, Կոմիտե է ներկայացվում ընթացիկ տարեկան Հաշվետվություն, որի հիման վրա Խորհուրդը տալիս է եզրակացություն՝ Թեմայի ֆինանսավորումը շարունակելու նպատակահարմարության մասին:
	2. Թեմայի իրականացման ընթացքում Կոմիտեն կարող է իրականացնել Թեմայի մշտադիտարկում և եզրակացությունը ներկայացնել Խորհրդին։
	3. Թեմայի ֆինանսավորումը շարունակելու նպատակահարմարության մասին եզրակացություն տալիս` Խորհուրդը պետք է հաշվի առնի մշտադիտարկման արդյունքները:
	4. Թեմայի ավարտից հետո Կոմիտե է ներկայացվում ամփոփիչ Հաշվետվություն, որի հիման վրա Խորհուրդը տալիս է եզրակացություն՝ Հաշվետվությունն ընդունելու մասին:
	5. Կոմիտեն կարող է ֆինանսավորման երաշխավորված թեմայի անոտացիան և Հաշվետվությունը հրապարակել տպագիր կամ էլեկտրոնային եղանակով:
1. **Խմբին ներկայացվող պահանջները**
	1. Խմբի բոլոր անդամները պետք է հանդիսանան Հայաստանի Հանրապետության մշտական բնակիչներ կամ ռեզիդենտներ, ինչպես նաև Թեմայի կատարման ընթացքում բնակվեն Հայաստանի Հանրապետությունում:
	2. Խմբի ղեկավար կարող է լինել այն անձը, ով՝
* ծնվել է 1952 թվականի հունվարի 1-ից հետո,
* ունի գիտական աստիճան կամ նախկինում ղեկավարել է հայտով ներկայացվող բնագավառի երկակի նշանակության ծրագրեր և ՀՀ պաշտպանության նախարարությունից կամ Հայաստանի Հանրապետության բարձր տեխնոլոգիական արդյունաբերության նախարարության ռազմարդյունաբերության կոմիտեից (այսուհետ՝ ՌԱԿ) ներկայացնում է այդ փաստը հավաստող փաստաթղթեր,
* ունի առնվազն երեք տարվա գիտական կամ ճարտարագիտական գործունեության աշխատանքային ստաժ Հավելված N 2.1-ով ներկայացված գիտական և գիտատեխնիկական գործունեության բնագավառների համապատասխան մասնագիտություններով:
* Խմբում պետք է ընդգրկվի Թեմային առնչվող մասնագիտությամբ առնվազն երկու կատարող, ովքեր ծնվել են 1987 թվականի հունվարի 1-ից հետո: Նշված տարիքային շեմը կարող է ավելանալ`

 - ՀՀ զինված ուժերում ծառայած լինելու դեպքում՝ հավելյալ 2 տարով,

 - երեխայի խնամքի արձակուրդի դեպքում՝ յուրաքանչյուր երեխայի համար հավելյալ 1 տարով։

* 1. Խմբի անդամները կարող են լինել բուհի առնվազն երրորդ կուրսի ուսանողներ, մագիստրատուրայի ուսանողներ կամ դիպլոմավորված մասնագետներ:
	2. Խմբի անդամները (ներառյալ ղեկավարը) չեն կարող ընդգրկվել Մրցույթին ներկայացված մեկից ավելի Հայտերում, ինչպես նաև հանդիսանան Կոմիտեի կողմից ֆինանսավորվող միաժամանակ երկու մրցութային (այդ թվում՝ միջազգային) թեմաների/ծրագրերի ղեկավարներ կամ կատարողներ (բացառությամբ ՀՀ ԿԳՄՍՆ գիտության կոմիտեի և Իտալիայի Հանրապետության ազգային հետազոտությունների խորհրդի կողմից անցկացվող գիտական հետազոտությունների հայ-իտալական համատեղ թեմաների աջակցության «ՀՀ ԿԳՄՍՆ ԳԿ – ԻՀ ԱՀԽ - 2023» մրցույթի, ՀՀ ԿԳՄՍՆ գիտության կոմիտեի և Գերմանիայի Դաշնային Հանրապետության կրթության և հետազոտությունների նախարարության կողմից անցկացվող գիտական հետազոտությունների հայ-գերմանական համատեղ թեմաների աջակցության «ՀՀ ԿԳՄՍՆ ԳԿ – ԳԿՀԴՆ - 2022» մրցույթի, Ասպիրանտների և երիտասարդ հայցորդների հետազոտությունների աջակցության ծրագիր-2021 մրցույթի, Գիտական խմբերի մեկնարկի աջակցության գիտական թեմաների հայտերի ընտրության մրցույթի (2020), Գիտական խմբերի կամ լաբորատորիաների ամրապնդմանն աջակցության գիտական թեմաների հայտերի ընտրության մրցույթի (2020), «Գիտական խմբերի մեկնարկի կամ լաբորատորիաների (բաժինների) ամրապնդմանն աջակցության գիտական թեմաների հայտերի ընտրության մրցույթի» (2021) և «Առաջատար հետազոտությունների աջակցության գիտական թեմաների հայտերի ընտրության մրցույթի» (2021), «Հայաստանի Հանրապետության գիտական համայնքին արտերկրի գիտնականների ինտեգրմանն աջակցության ծրագիր» մրցույթի, «Հեռավար լաբորատորիաների հիմնադրման» մրցույթի շահառուների), եթե այդ թեմաների/ծրագրերի ֆինանսավորումը չի ավարտվում մինչև սույն Մրցույթի արդյունքներով երաշխավորվելիք Թեմաների ֆինանսավորման սկսվելը:
	3. Խմբի անունից կարող է հանդես գալ միայն Խմբի ղեկավարը:
1. **Կազմակերպությանը ներկայացվող պահանջները**
	1. Կազմակերպությունում, որտեղ նախատեսվում է գիտական թեմայի կատարումը պետք է առնվազն հինգ տարի իրականացվի նշված բնագավառի գործունեություն:
	2. Կազմակերպությունը հասանելիություն է ապահովում առկա ենթակառուցվածքներին և սարքավորումներին։
	3. Նախահաշվի «Վերադիր ծախսեր» ենթահոդվածով նախատեսվում է Կազմակերպության ղեկավարի իրավասությանը թողնված գումար, որով տնօրենը (ռեկտորը) ապահովում է Կազմակերպության (բուհի գիտական մասի) գործունեությունը և ստեղծում Թեմայի կատարման համար անհրաժեշտ պայմաններ:
	4. Կազմակերպությունը Խմբի ղեկավարին է տրամադրում Կազմակերպության (բուհի ֆակուլտետի) գիտական (գիտատեխնիկական) խորհրդի եզրակացությունը, որտեղ պետք է նշվի, թե որքանով է Թեման խոստումնալից և իրագործելի և որքանով է տվյալ Թեման համապատասխանում Կազմակերպության գիտական ուղղություններին։ Եթե Կազմակերպությունը չունի գիտական (գիտատեխնիկական) խորհուրդ, ապա պետք է ներկայացվի գիտության տվյալ բնագավառի ՀՀ որևէ հանրային գիտական կազմակերպության գիտական խորհրդի եզրակացություն։
	5. Թեմայի իրականացման համար անհրաժեշտ սարքերը, նյութերը և ծառայությունները ձեռք են բերվում «Գնումների մասին» ՀՀ օրենքով սահմանված կարգով` պետության կարիքների համար կատարվող գնումների կանոններին համապատասխան և ձեռք բերված սարքերի ու սարքավորումների տնօրինման իրավունքը պատկանում է Կազմակերպությանը՝ հետագայում ևս կանոնադրական նպատակներով օգտագործման (գիտական և գիտահետազոտական աշխատանքների իրականացման) համար:
2. **Հայտի լրացման և ներկայացման կարգը**
	1. Հայտը (Հավելված N 2.3) լրացնում և ներկայացնում է Խմբի ղեկավարը՝ Կոմիտեի հայտերի և հաշվետվությունների առցանց համակարգի (այսուհետ` Համակարգ) միջոցով ([grants.scs.am](https://grants.scs.am/))՝ մինչև **2022 թվականի նոյեմբերի 4-ը ներառյալ** (Հայտի ուղարկման հնարավորությունն արգելափակվում է Երևանի ժամանակով ժամը 18:00-ին):
	2. Կոմիտե են ներկայացվում հետևյալ փաստաթղթերը.
* Խմբի ղեկավարի դիմումը (Հավելված N 2.2),
* Համակարգում ձևավորված և ծածկագիր ստացած Հայտի տիտղոսաթերթը, ծախսերի նախահաշիվը (այսուհետ՝ Նախահաշիվ),
* Կազմակերպության (բուհի ֆակուլտետի) գիտական (գիտատեխնիկական) խորհրդի եզրակացությունը,
* Խմբի կատարողների անձնագրերի պատճենները, ինչպես նաև վերջին դիպլոմիպատճենը, իսկ ասպիրանտ կամ ուսանող հանդիսանալու դեպքում՝ տեղեկանք, որտեղ նշված են մասնագիտությունը և ուսուցման տարին,
* տարիքային շեմը ավելացնելու համար՝ զինվորական գրքույկի պատճենը կամ երեխայի խնամքի արձակուրդի մասին համապատասխան փաստաթղթի պատճենը,
* Խմբի ղեկավարի կենսագրական տվյալները (CV),
* ՀՀ պաշտպանության նախարարությունից կամ ՌԱԿ-ից երկակի նշանակության ծրագրի իրականացման փաստը հավաստող փաստաթուղթ(եր) (անհրաժեշտության դեպքում):
	1. Պահանջվող փաստաթղթերը Կոմիտե են ներկայացվում առձեռն՝ աշխատանքային օրերին՝ ժամը 10:00-13:00 և 14:00-17:00 (Օրբելի եղբայրների 22, 8-րդ հարկ, 805 սենյակ) կամ փոստով (Երևան 0028, Օրբելի եղբայրների 22)՝ մինչև 2022 թվականի նոյեմբերի 11-ը ներառյալ:
	2. Թեմայի ֆինանսավորման առավելագույն չափը յուրաքանչյուր տարվա 12-ամսյա կտրվածքով համար նախատեսել 20 000.0 հազար (քսան միլիոն) ՀՀ դրամ:
	3. Խմբի անդամների աշխատանքի ամսական վարձատրության միջին հաշվարկային չափն ընդունել մինչև 150.0 հազար (մեկ հարյուր հիսուն հազար) ՀՀ դրամ։ Աշխատանքի վարձատրության գումարը վերոնշյալ չափից պակաս նախատեսելու դեպքում տարբերությունը կարող է օգտագործվել Նախահաշվի «Այլ ծախսեր» հոդվածում:
	4. Նախահաշվի «Այլ ծախսեր» հոդվածի «Սարքեր, նյութեր և ծառայություններ» ենթահոդվածով կարող են նախատեսվել գիտական սարքավորումների, հետազոտությունների ընթացքում օգտագործվող նյութերի ձեռքբերման և/կամ ծառայությունների ծախսեր: Խմբի ղեկավարը իրավաբանական անձանց հետ կարող է կնքել ծառայությունների մատուցման պայմանագիր՝ այն համաձայնեցնելով Կոմիտեի հետ։
	5. Նախահաշվի «Այլ ծախսեր» հոդվածի «Գործուղումներ» ենթահոդվածով նախատեսվող գումարը կարող է օգտագործվել ինչպես տեղական, այնպես էլ օտարերկրյա գիտական միջոցառումներին մասնակցելու համար:
	6. Գործուղումների համար օրապահիկը և գիշերավարձն անհրաժեշտ է հաշվարկել ըստ Հայաստանի Հանրապետության կառավարության 2005 թվականի դեկտեմբերի 29-ի N 2335-Ն որոշմամբ սահմանված ծախսերի չափերի, բայց ոչ ավելի, քան՝ տարեկան 3 000 (երեք հազար) ԱՄՆ դոլարին համարժեք ՀՀ դրամ, իսկ օրապահիկի համար ոչ ավելի՝ քան տարեկան 2000 ԱՄՆ (երկու հազար) դոլարին համարժեք ՀՀ դրամ:
	7. Նախահաշվով նախատեսված բոլոր ծախսերը անհրաժեշտ է հիմնավորել Նախահաշվի մեկնաբանության մեջ:
	8. Վերադիր ծախսերը յուրաքանչյուր տարվա 12-ամսյա կտրվածքով համար չպետք է գերազանցեն 350.0 հազար (երեք հարյուր հիսուն հազար) ՀՀ դրամը:
1. **Հայտերի գիտական փորձաքննությունը**
	1. Կոմիտեում ուսումնասիրվում է Մրցույթին ներկայացված և Համակարգում ծածկագիր ստացած Հայտերի համապատասխանությունը Մրցույթի պայմաններին, ինչի վերաբերյալ տեղեկատվությունը տրամադրվում է Խորհրդի քննարկմանը:
	2. Խորհրդի որոշմամբ հաստատվում է Մրցույթի պայմաններին բավարարող և գիտական փորձաքննության ենթակա Հայտերի ցանկը։
	3. Գիտական փորձաքննության ժամանակ գնահատվում են Թեմայի արդի վիճակը, նորույթը, ազդեցությունը ոլորտի զարգացման վրա, իրականացման ժամկետների հիմնավորվածությունը, մեթոդիկայի հիմնավորվածությունը, Նախահաշվի հիմնավորվածությունը, Խմբի ղեկավարի և կատարողների մասնագիտական որակավորումը և համապատասխանությունը Թեմային, ինչպես նաև Մրցույթի առանձնահատկություններից բխող այլ հարցեր:
	4. Հայտերը տրամադրվում են ՌԱԿ` նախագծերի ռազմարդյունաբերական կարիքների համար կարևորությունը և նպատակահարմարությունը գնահատելու նպատակով:
	5. Խորհուրդը Կոմիտեի հետ համատեղ մշակում և հաստատում է Հայտերի գիտական փորձաքննության, ինչպես նաև ՌԱԿ-ին տրամադրվող գնահատման թերթիկները:
	6. Հայտը գիտական փորձաքննության է ենթարկվում Խորհրդում ներառված առնվազն երկու փորձագետների կողմից: Յուրաքանչյուր Հայտի համար փորձագետը լրացնում է գիտական փորձաքննության գնահատման թերթիկ:
	7. Խորհուրդը, անհրաժեշտության դեպքում, գիտական փորձաքննության նպատակով կարող է ներգրավել անկախ փորձագետներ։
	8. ՌԱԿ-ի կողմից Հայտերի գնահատականը 0-1 միավոր է (0.25 միավոր միջակայքով):
	9. Հայտի գիտական փորձաքննության վերջնական գնահատականը փորձագետների գնահատականների միջին թվաբանականի և ՌԱԿ-ի գնահատականի արտադրյալն է։
	10. Երկու փորձագետների գնահատականները Հայտի առավելագույն գնահատականի 30և ավելիտոկոսով տարբերվելու դեպքում Հայտը տրվում է երրորդ՝ անկախ փորձագետին` գիտական փորձաքննության: Այդ դեպքում գիտական փորձաքննության վերջնական գնահատականը երեք փորձագետների՝ երկու իրար մոտ գնահատականների միջին թվաբանականն է: Երեք փորձագետների գնահատականի հավասար տարբերությունների դեպքում գիտական փորձաքննության վերջնական գնահատականը երկու առավելագույն գնահատականների միջին թվաբանականն է։
	11. Կոմիտեի, Խորհրդի և փորձագետների կողմից Հայտի բովանդակության, գիտական փորձաքննության ընթացքի և արդյունքի վերաբերյալ տեղեկությունների տրամադրումն այլ անձանց արգելվում է՝ համաձայն «Գիտական և գիտատեխնիկական փորձաքննության մասին» Հայաստանի Հանրապետության օրենքով սահմանված դրույթների:
	12. Գիտական փորձաքննության ավարտից հետո Կոմիտեն Հայտերի գիտական փորձաքննության վերջնական գնահատականների նվազման կարգով ձևավորում է վարկանիշային ցանկ և ներկայացնում Խորհրդի քննարկմանը:
	13. Խորհուրդը Կոմիտեի նախագահին է ներկայացնում Հայտերի գնահատականների վերջնական վարկանիշային ցանկը:
	14. Կոմիտեն, ելնելով Հայաստանի Հանրապետության պետական բյուջեի գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի նշանակության ծրագրերին աջակցության մրցույթի համար հատկացումների չափից և Մրցույթի արդյունքներից, որոշում է շեմային գնահատականը, որից բարձր կամ դրան հավասար գնահատված գիտական թեմաները երաշխավորվում են ֆինանսավորման: Նախարարը հաստատում է Թեմաների ցանկը, ղեկավարների ցուցակը և յուրաքանչյուր Թեմայի կատարման համար նախատեսվող ֆինանսավորման չափը:
	15. Կոմիտեն Համակարգի ([grants.scs.am](https://grants.scs.am/)) միջոցով Խմբերի ղեկավարներին է տրամադրում գիտական փորձաքննության արդյունքները, որոնք ներառում են փորձագետների եզրակացությունները (առկայության դեպքում) և գնահատականները (ապահովելով փորձագետի անանունությունը), ՌԱԿ-ի գնահատականը, Հայտի գիտական փորձաքննության վերջնական գնահատականը և տվյալ բնագավառի/մասնագիտության շեմային գնահատականը:
	16. Կոմիտեն Կազմակերպության ղեկավարին տրամադրում է տվյալ կազմակերպությունից ներկայացված և ֆինանսավորման երաշխավորված Թեմաների ցանկը, ղեկավարների ցուցակը և յուրաքանչյուր Թեմայի կատարման համար նախատեսված ֆինանսավորման ծավալը:
	17. Մրցույթի արդյունքում ֆինանսավորման երաշխավորված Թեմաների և դրանց ղեկավարների ցանկը տեղադրվում է Կոմիտեի պաշտոնական կայքում:
2. **Այլ դրույթներ**
	1. Կոմիտեի, Կազմակերպության և Թեմայի ղեկավարի միջև կնքվում է գիտական և գիտատեխնիկական գործունեության պայմանագրային թեմաների իրականացման համար պետության կողմից դրամաշնորհի ձևով տրամադրվող ֆինանսական աջակցության գումարների օգտագործման և «Ծառայությունների մատուցման մասին» պայմանագիր:
	2. Ֆինանսավորման երաշխավորված Թեմայի ղեկավարի և Խմբի կատարողների միջև, Հայաստանի Հանրապետության «Քաղաքացիական օրենսգրքով» սահմանված կարգով, կնքվում են պայմանագրեր, որոնց պատճենները ներկայացվում են Կոմիտե:
	3. Ծառայությունների մատուցման դեպքում Կոմիտե են ներկայացվում Թեմայի ղեկավարի և ենթապայմանգրային համագործակցության իրավաբանական անձի (անձանց) միջև կնքված պայմանագրերի պատճենները:
	4. Խմբի ղեկավարը կարող է դիմել Կոմիտե՝ համարժեք փոփոխություն կատարելու՝ ըստ տարիքային խմբի և գիտական գործունեության արդյունավետության ցուցանիշի, կամ Խմբի կատարողների թիվը մեկով կրճատելու միջնորդությամբ՝ ներկայացնելով համապատասխան հիմնավորում։ Խմբի կատարողների թվի կրճատման դեպքում Խմբի ղեկավարի և Կոմիտեի միջև կնքվում է պայմանագրի գնի փոփոխության մասին համաձայնագիր:

*Հավելված N 2.1*

*Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի*

*նշանակության ծրագրերի աջակցության գիտական թեմաների hայտերի ընտրության մրցույթի հրավերի*

**ԳԻՏԱԿԱՆ ԵՎ ԳԻՏԱՏԵԽՆԻԿԱԿԱՆ ԳՈՐԾՈՒՆԵՈՒԹՅԱՆ ԲՆԱԳԱՎԱՌՆԵՐԸ ԵՎ ՄԱՍՆԱԳԻՏՈՒԹՅՈՒՆՆԵՐԸ՝ ՀԱՄԱՊԱՏԱՍԽԱՆ ԴԱՍԻՉՆԵՐՈՎ**

1. ***ԲՆԱԿԱՆ ԳԻՏՈՒԹՅՈՒՆՆԵՐ***

1.2 Ինֆորմատիկա և համակարգչային գիտություններ

1.3 Ֆիզիկա և աստղագիտություն

1.4 Քիմիա

1. ***ՃԱՐՏԱՐԱԳԻՏՈՒԹՅՈՒՆ ԵՎ ՏԵԽՆՈԼՈԳԻԱ***

2.2 էլեկտրատեխնիկա, էլեկտրոնիկա, էներգետիկա, համակարգչային և տեղեկատվական տեխնոլոգիաներ

2.4 Մեքենագիտություն և մեքենաշինություն

2.5 Քիմիական տեխնոլոգիաներ

2.6 Նյութագիտություն

2.10 Նանոտեխնոլոգիա

*Հավելված N 2.2*

*Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի*

*նշանակության ծրագրերի աջակցության գիտական թեմաների hայտերի ընտրության մրցույթի հրավերի*

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԳԻՏՈՒԹՅԱՆ ԿՈՄԻՏԵԻ ՆԱԽԱԳԱՀ

ՊԱՐՈՆ ՍԱՐԳԻՍ ՀԱՅՈՑՅԱՆԻՆ

ՔԱՂԱՔԱՑԻ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(անուն հայրանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ից

 *(ազգանուն)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(հասցե)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(հեռախոս)*

**ԴԻՄՈՒՄ**

Խնդրում եմ ընդունել գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի նշանակության ծրագրերի աջակցության գիտական թեմաների հայտերի ընտրության մրցույթի մասնակցության «\_\_\_\_\_\_\_\_\_\_\_\_\_\_\_\_\_» ծածկագրով հայտը:

 Դիմող՝ \_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_)

 *(ստորագրություն)* *(անուն, ազգանուն)*

«\_\_\_\_» \_\_\_\_\_\_\_\_\_\_\_\_\_\_\_\_ 2022 թ.

*Հավելված N 2.3*

*Գիտական և գիտատեխնիկական գործունեության պայմանագրային (թեմատիկ) ֆինանսավորման շրջանակներում երկակի*

*նշանակության ծրագրերի աջակցության գիտական թեմաների hայտերի ընտրության մրցույթի հրավերի*

**ՆԱԽԱԳԻԾ**

Ներկայացնել հայերեն, յուրաքանչյուրը մինչև 13 էջ՝ ներառյալ գրաֆիկները, գծագրերը, լուսանկարները և գրականության ցանկը.

1. ***Նախագծի անվանումը***

|  |
| --- |
|  |

1. ***Անոտացիա***

|  |
| --- |
|  |

1. ***Թեմայի գիտական նպատակները և խնդիրները***

|  |
| --- |
|  |

1. ***Հետազոտական ծրագիրը***

|  |
| --- |
|  |

1. ***Իրականացման եղանակները, մեթոդները***

|  |
| --- |
|  |

1. ***Օրացուցային պլանը (ըստ եռամսյակների)***

|  |
| --- |
|  |

1. ***Տվյալ ուղղությամբ Խմբի ունեցած ձեռքբերումները***

|  |
| --- |
|  |

1. ***Առկա և անհրաժեշտ նյութական ռեսուրսները***

|  |
| --- |
|  |

1. **Ակնկալվող արդյունքը**

[ ]  նոր տեխնոլոգիա

[ ]  կատարելագործված տեխնոլոգիա (տեխնոլոգիական գործընթաց)

[ ]  ծրագրային փաթեթ

[ ]  նախատիպ կամ մոդել

[ ]  փորձնական կամ լաբորատոր նմուշ

[ ]  այլ

|  |
| --- |
|  |

1. **Ներկայացման պահին Տեխնոլոգիայի պատրաստիության մակարդակը (Current technology readiness level, TRL)**
2. Հիմնական սկզբունքները հետազոտված են [ ]
3. Տեխնոլոգիայի հայեցակարգը ձևակերպված է [ ]
4. Տեխնոլոգիան փորձարկված է լաբորատորիայում [ ]
5. Տեխնոլոգիան աշխատում է լաբորատորիայում [ ]
6. Տեխնոլոգիան փորձարկված է համապատասխան միջավայրում [ ]
7. Տեխնոլոգիան ցուցադրված է համապատասխան միջավայրում [ ]
8. Նախատիպը ցուցադրված է գործող միջավայրում [ ]
9. Տեխնոլոգիական գործընթացն ավարտված է, կա արտադրանք, որը համապատասխանում է ստանդարտներին և կարգավորումներին [ ]
10. Արտադրանքը շուկայում է [ ]

  **Նախագծի ավարտին ակնկալվող տեխնոլոգիայի պատրաստիության մակարդակը (Output technology readiness level, TRL)**

* + - 1. Հիմնական սկզբունքները հետազոտված են [ ]
			2. Տեխնոլոգիայի հայեցակարգը ձևակերպված է [ ]
			3. Տեխնոլոգիան փորձարկված է լաբորատորիայում [ ]
			4. Տեխնոլոգիան աշխատում է լաբորատորիայում [ ]
			5. Տեխնոլոգիան փորձարկված է համապատասխան միջավայրում [ ]
			6. Տեխնոլոգիան ցուցադրված է համապատասխան միջավայրում [ ]
			7. Նախատիպը ցուցադրված է գործող միջավայրում [ ]
			8. Տեխնոլոգիական գործընթացն ավարտված է, կա արտադրանք, որը համապատասխանում է ստանդարտներին և կարգավորումներին [ ]
			9. Արտադրանքը շուկայում է [ ]

 **Ակնկալվող արդյունքի՝**

***1) տեխնիկական ցուցանիշները***

|  |
| --- |
|  |

***2) քանակական և որակական ցուցանիշները*** *(հրապարակումներ, գիտաժողովներ, նորարարական կարողության կիրառություն (տեխնոլոգիական ներդրում, ցուցադրում, փորձնական նմուշ, նախատիպ և այլն), մտավոր սեփականության տնօրինում (արտոնագիր, հեղինակային իրավունք և այլն))*

|  |
| --- |
|  |

 ***3) Նմանակների հետ համեմատության ցուցանիշները՝***

 հիմնական տեխնիկական առավելությունները և/կամ թերությունները

|  |
| --- |
|  |

 հիմնական տնտեսական առավելությունները և/կամ թերությունները

|  |
| --- |
|  |

 այլ

|  |
| --- |
|   |

1. ***Օգտագործված գրականության ցանկը***

|  |
| --- |
|  |